I tiltalen utferdiget av politifullmektig Anne Marie Aslaksrud, gjaldt det 71 kunstverk til en verdi av mellom tre og fire millioner. Aktor Håkon Wiker beskrev dette som «grotesk tillitsbrudd» da han ba om seks års fengsel og Alf Nordhus skyldte på «den groteske mangel på kontroll i Munch-museet», og sammenlignet med saken mot Harry Lindstrøm. Revold sa at ektefellen ikke visste noe, hennes straffesak startet i februar 1969. Hun ble idømt åtte måneder i Bredveit kvinnefengsel og til tilbakebetaling av 80 000 kroner.